open-index/open-wikipedia-markdown huggingface dataset:
Stigmata (elokuva)

**Stigmata** (*Stigmata*) on vuonna 1999 ensi-iltansa saanut Rupert Wainwrightin ohjaama yliluonnollinen kauhuelokuva. Se kertoo nuoresta ateistisesta naisesta, joka eräänä päivänä huomaa käsiinsä ilmestyneet stigmat, viestien jonkinlaisesta enteestä, joka alkaa kiinnostaa Vatikaanin huippututkijaa. Elokuvan pääosassa nähdään Patricia Arquette, Gabriel Byrne ja Jonathan Pryce.

Huolimatta elokuvan saamasta heikosta vastaanotosta kriitikoilta, sen lipputulot olivat kolminkertaiset budjettiin nähden, elokuvan tuottaen lähes 90 miljoonaa dollaria.

## Lähteet
Pirttiharju

**Pirttiharju** on Lahden kaupungin länsialueella sijaitseva kaupunginosa. Pirttiharjun alue rajautuu Hollolaan, Jalkarantaan, valtatie 12:een sekä Metsäkankaaseen. Pirttiharju on pääasiallisesti omakotitalo- ja rivitalopainotteista asuinaluetta. Alueella sijaitsee myös Päijät-Hämeen keskussairaala. Pirttiharju voidaan jakaa vielä pienempiin osiin, joita ovat Riihelä, Petsamo, Kasakkamäki sekä Likolampi-Salpausselkä. 

Linja-autoilla 5 ja 21 pääsee Pirttiharjun alueelle. 5 Kasakkamäentietä, josta Hakkapeliitankadun ja Rakuunankadun kautta Metsäkankaalle, jossa sijaitsee Metsäkankaan päätepysäkki. Linja 21 kulkee Riihelänkadun, Matkamiehenkadun ja Jankkarinkadun kautta Uotilankadulle jossa sijaitsee Riihelän päätepysäkki. Valtatie 12 toisella puolella taas kulkevat Keskussairaalankatua linjat 3s, 4, 8, 11, 35 ja 70. Näistä 4 ja 8 jatkavat Reunakatua Hollolaan, mutta muut päättyvät keskussairaalan päätepysäkille, Hoitajankadulle.

## Lähteet
Stigmata

**Stigmata** voi tarkoittaa:
* Stigmatisaatiota (sen kreikankielinen nimi)
* Stigmata, kuopiolaisen Tarot-yhtyeen albumi
* Stigmata, ruotsalaisen Arch Enemy -yhtyeen albumi
* Stigmata of Life, puolalaisen Spinal Cord -yhtyeen albumi
* Stigmata, Rupert Wainwrightin ohjaama elokuva vuodelta 1999
Paavo Pero

**Paavo August Pero** (14. lokakuuta 1875 Turku – 13. tammikuuta 1961 Helsinki) oli suomalainen insinööri, professori ja tekniikan tutkija. 

Peron vanhemmat olivat varusmestari Heikki Pero ja Fredrika Kankare. Hän valmistui teollisuuskoulusta 1896 ja suoritti höyrykonemestarin tutkinnon 1899. Hän suoritti sitten yksityisesti ylioppilastutkinnon Helsingin suomalaisesta normaalilyseossa 1903 ja valmistui insinööriksi Polyteknillisestä opistosta 1906. 

Pero oli Tampereen teknillisen opiston yliopettajana 1913–1919 ja sen jälkeen teollisuusneuvoksena 1919–1926 ja 1936–1938. Hän toimi Ammattienedistämislaitoksen konetekniikan opettajana 1926–1936, sen jälkeen Teknillisen korkeakoulun mekaniikan teknologian professorina 1938–1948 ja erikoisopettajana 1948–1954.

## Julkaisuja
* *Mekaninen teknologia : teollisuuskouluja varten*. Otava 1912, 2. painos 1920, 3. painos ja uudemmat nimellä *Metallien ja puun mekaaninen teknologia* 1926, 4. uudistettu painos 1937, 5. täydennetty ja uudistettu painos 1943, 6. täydennetty ja uudistettu painos 1946 
* *Karkaisijan käsikirja*. Ammattienedistämislaitoksen ammattikirjoja 1. Otava 1926, 2. painos 1932, 3. painos ja uudemmat nimellä *Karkaisijan kirja* 1943, 4. uusittu painos 1949
* *Maatalouspolttomoottorit ja moottorivetäjät, niiden käyttö ja hoito*. Ammattienedistämislaitoksen ammattikirjoja 6. Otava 1929, 2. uud. painos ja uudemmat nimellä *Maatalouspolttomoottorit ja traktorit, niiden käyttö ja hoito* 1945, 3. uus. painos 1950, 4. uus. painos 1955
* *Juottajan käsikirja*. Ammattienedistämislaitoksen ammattikirjoja 11. Otava 1930, 2. uusittu painos ja uudemmat nimellä *Juottajan ja tinaajan kirja* 1944, 3. uusittu painos 1950
* *Työnjohdon perusteet*. Otava 1931
* *Voimansiirtimet : käsikirja koneitten asentajille*. Ammattienedistämislaitoksen ammattikirjoja 12. Otava 1932
* *Sorvien taloudellinen käyttö*. Otava 1936
* *Tullitilastoon perustuva tutkimus työtilaisuuksien lisäämiseksi : summittainen arvio maahamme tuotujen hyödykkeiden kotimaisen tuotannon mahdollisuuksista* ; tekijät  Paavo Pero ja E. J. Simola. Suomen rationalisoimistyön edistämisyhdistyksen julkaisuja n:o 2. Helsinki 1936
* *Ammattiopetuksen tehostaminen huomioonottaen sotaorpojen ja invaliidien ammattikasvatus*. Kauppa- ja teollisuusministeriön julkaisuja n:o 1. Helsinki 1940
* *Teknillinen piirustus*. Pellervo-seura, Helsinki 1944, 2. painos 1948
* *Ammattitietoja pintakarkaisusta*. Hienomekaaninen teollisuus ry:n julkaisu 1. Helsinki 1946
* *Konepiirustusopin alkeet*. Moniste / Teknillinen korkeakoulu 103. Helsinki 1952

## Lähteet
Lev Perovski

**Lev Aleksejevitš Perovski** (1792–1856) oli venäläinen valtiomies. Hän oli sisäministeri 1841–1852 ja osallistui hankkeisiin, jotka pyrkivät hävittämään Suomen autonomisen lainsäädännön Suomen lakien kodifikaation varjolla.

Mineraali perovskiitti on saanut nimensä Lev Perovskin mukaan, joka tunnettiin myös mineraalien keräilijänä.

## Lähteet
Kun on liian myöhäistä

**Kun on liian myöhäistä** (*Victor... pendant qu’il est trop tard*) on vuonna 1998 ensi-iltansa saanut Sandrine Veysset’n käsikirjoittama ohjaama ranskalainen draamaelokuva.

## Juoni
Alakouluikäinen Victor karkaa illalla pois häntä hyväksikäyttävien vanhempiensa luota. Poika päätyy kiertävään sirkukseen, jossa nukahtaa. Muuan sirkuslainen vie pojan entisen naisystävänsä, nykyisen prostituoidun luo. Poika ja nuori nainen ystävystyvät ja kiintyvät, mikä auttaa molempien tilannetta. Kaikki ei kuitenkaan jatku hyvin.

## Rooleissa

## Lähteet

## Aiheesta muualla
*
Pelso (täsmennyssivu)

**Pelso** viittaa muun muassa seuraaviin

*Pelso, kylä Vaalassa
*Pelson vankila, vankila vaalassa Pelson kylässä
*Pelsonsuo, usean kunnan alueella oleva suo, osin turvetuotannossa, osin kuivattu
*Pelson luonnonpuisto, alueella sijaitseva puisto
*Pelson varavankilan rautatie, vankilan sisäistä liikennettä hoitamaan perustettu kapea rata
Kasakkamäki

**Kasakkamäki** on pientaloalue, joka sijaitsee Lahden kaupungin alueella Pirttiharjun kaupunginosassa. Kasakkamäen alueella sijaitsee alakoulu. 

## Lähteet
Likolampi-Salpausselkä

**Likolampi-Salpausselkä** on alue, joka sijaitsee läntisen Lahden kaupungin alueella Pirttiharjun kaupunginosassa. Alue sijaitsee Likolammen uimarannan tuntumassa ja sen rakennuskanta koostuu pientaloista. Alueella on myös Päijät-Hämeen keskussairaala, jonka henkilökuntaa varten alun perin rakennetut Sykekadun luhtitalot sijaitsevat myös Likolampi-Salpausselän alueella.

## Lähteet
Olavi Peräsalo

**Olavi Valdemar Peräsalo** (13. marraskuuta 1913 Ilmajoki – 26. elokuuta 1966 Helsinki) oli kirurgi ja Helsingin yliopiston kirurgian professori 1957–1966. 

Peräsalon vanhemmat olivat maanviljelijä Juho Peräsalo ja Sanna Kangas ja puoliso vuodesta 1941 Aira Tellervo Haantie. Peräsalo tuli ylioppilaaksi Seinäjoen yhteislyseosta ja valmistui lääketieteen lisensiaatiksi 1943. Tohtoriksi hän väitteli 1947 ja sai kirurgian erikoislääkärin pätevyyden 1948 ja rintaelinkirurgian pätevyyden 1952. Peräsalo oli Helsingin yliopiston kirurgian dosentti vuodesta 1950 vuoteen 1957. Hänellä oli useita alkansa kotimaisia ja kansainvälisiä luottamustoimia, mutta hän oli myös mukana esimerkiksi urheilulääketieteen piirissä ja toimi Helsingin Olympialaisten lääketieteellisessä komiteassa. Peräsalo oli myös Helsingin yliopistollisen keskussairaalan III:n kirurgian klinikan ylilääkäri, erityisalanaan rintakirurgia.

Olavi Peräsalon veljistä Veikko Peräsalo menestyi korkeushyppääjänä ja myös Vilho Peräsalo kilpaili yleisurheilussa.

## Lähteet

## Aiheesta muualla
* Helsingin yliopiston virkamiehet
Laikunlava

**Laikunlava** on katettu esiintymislava Tampereen keskustassa Kirjastonpuistossa, lähellä Tammerkosken rantaa ja Keskustoria. Lava valmistui kesällä 2012 ja sen avajaisia juhlittiin 30. kesäkuuta 2012. Avajaisten vetonaulana esiintyi muun muassa Anna Puu. Ensimmäistä kertaa lavalla järjestettiin esityksiä kuitenkin jo Earth Hourin yhteydessä 31. maaliskuuta.

## Historia
Suurin piirtein nykyisen Laikunlavan paikalla sijaitsi aiemmin Vanhan kirjastotalon puistolava.

## Nykyisyys
Laikunlava haluttiin rakentaa palvelemaan kuntalaisia ja tarjota helposti lähestyttävä paikka kulttuurille. Se on rakennettu tamperelaisten tapahtumanjärjestäjien käytettäväksi. Samalla se toimii myös kaupungin tapahtumien näyttämönä erityisesti kesäisin lukuisten ilmaistapahtumien muodossa.

Laikunlavaa saa vuokrata Tampereen kaupungin kulttuuripalveluilta. Lavan lainaaminen on maksutonta, mikäli siellä järjestettävä tapahtuma on maksuton. Lavaa ei vuokrata yksityistilaisuuksiin eikä poliittisiin, uskonnollisiin tai kaupallisiin tarkoituksiin.

Laikunlava on noin 8×5 metrin kokoinen ja on katettu. Lavalle johtavat etualalla portaat ja takaa lavalle pääsee luiskaa pitkin. Takaa löytyy myös lukittu pukeutumistila, tekniikkakaappi ja inva-wc. Lavan ympärys on kivetty ja lavan edustan nurmialueelle tuodaan kesäksi penkit yleisöä varten. 

## Nimi
Nimi lavalle saatiin Moro-lehden järjestämässä kilpailussa. *Laikku* on kirjastoa eli ”lainastoa” tarkoittava tamperelainen murresana. Lavan nimiaiheeksi sen katsottiin sopivan myös sikäli, että lava on kaupunkilaisten ”lainattavissa”.

## Lähteet

## Aiheesta muualla

* VirtualTampere: Virtuaalivierailu Laikunlavalle
Kulunvalvonta

**Kulunvalvonta** eli **kulunseuranta** on tietyllä alueella tai tietyssä rakennuksessa liikkuviin henkilöihin kohdistuvaa, vartioinnilla tai teknisillä laitteilla toteutettua valvontaa. Tietotekniikan liiton ATK-sanakirjan mukaan kulunvalvonnalla tarkoitetaan oviin ja kulkuväyliin kohdistuvaa valvontaa ja tarkkailua. Valvonnan yleinen syy on asiattomien henkilöiden kulun estäminen. Kulunvalvonnalla voidaan lisätä valvottavan alueen turvallisuutta ja ehkäistä ilkivaltaa. Sen osana voidaan käyttää kulunvalvontajärjestelmiä, joihin on liitetty esimerkiksi RFID-lukijoita ja valvontakameroita.

## Katso myös
* Pääsynvalvonta

## Lähteet

## Aiheesta muualla

*Ylen A-studio marssi vahtimestarien ohi virastoihin ja yhtiöihin – palkittiin vuoden turvallisuusteosta Yle, 2018
Vehkeilijä Hollywoodissa

**Vehkeilijä Hollywoodissa** () on vuonna 1966 ensi-iltansa saanut Russell Rousen ohjaama yhdysvaltalainen draamaelokuva, jonka pääosissa ovat Stephen Boyd, laulaja Tony Bennett (elokuvadebyytissään), koomikko Milton Berle (dramaattisessa roolissa), Elke Sommer, Ernest Borgnine, Jill St. John ja Eleanor Parker. *Vehkeilijä Hollywoodissa* -elokuvassa esiintyvät omina itsenään Bob Hope, Hedda Hopper, Joan Crawford, Merle Oberon, Frank Sinatra ja Nancy Sinatra. Elokuva perustuu Richard Salen samannimiseen romaaniin. *Vehkeilijä Hollywoodissa* kertoo häikäilemättömästä näyttelijästä, joka raivaa tiensä huipulle. Samalla hän tuhoaa jokaisen, joka tulee hänen tielleen.

*Vehkeilijä Hollywoodissa* -elokuvassa on vaikuttava näyttelijäkaarti, johon sisältyy monia tosielämän Oscar-voittajia: kahdeksankertainen puvustus-Oscarin voittaja Edith Head (joka oli myös ehdokkaana puvustuksestaan *Vehkeilijä Hollywoodissa* -elokuvasta, mutta ei voittanut), miespääosa-Oscarin voittajat Ernest Borgnine ja Broderick Crawford, naispääosa-Oscarin voittaja Joan Crawford, miessivuosa-Oscarin voittajat Ed Begley, Walter Brennan (kolminkertainen), James Dunn ja Frank Sinatra. Elokuvassa on mukana myös Oscar-ehdokkaina olleet Merle Oberon ja Eleanor Parker.

## Näyttelijät

### Cameo-roolit

## Tuotanto
*Vehkeilijä Hollywoodissa* kuvattiin Paramount Picturesin studioilla Los Angelesin Hollywoodissa. *Vehkeilijä Hollywoodissa* -elokuvan tuotti Embassy Pictures ja levitti Paramount Pictures.

## Julkaisu ja vastaanotto
Elokuva sai ensi-iltansa Yhdysvalloissa 15. helmikuuta vuonna 1966 Los Angelesissa. New Yorkin ensi-ilta oli 4. maaliskuuta. Isossa-Britanniassa elokuva sai ensi-illan 8. heinäkuuta ja Suomessa 5. elokuuta.

Vaikka elokuva on tarkasti ottaen draama, monet pitävät sitä tahattomana komediana. Toiset pitävät elokuvaa enemmän burleskina. Tony Bennett "voitti" Golden Turkey Awardin "huonoin roolisuoritus suositulta laulajalta" -kategoriassa. Bennett ei tämän jälkeen enää koskaan näytellyt toista dramaattista roolia elokuvassa.

*Vehkeilijä Hollywoodissa* oli ehdokkaana kahteen Oscar-palkintoon lavastuksesta (Hal Pereira, Arthur Lonergan, Robert R. Benton ja James W. Payne; hävisi palkinnon *[[Fantastinen matka]]* -elokuvalle) ja puvustuksesta (Edith Head; hävisi palkinnon *[[Kunnian mies]]* -elokuvalle). Elke Sommer oli ehdokkaana vuonna 1967 Bambi-palkinnon saajaksi.

## Lähteet

## Aiheesta muualla
* 
* 
* 
* ''Vehkeilijä Hollywoodissa'' TCM Movie Databasessa
Uncle Tupelo

**Uncle Tupelo** oli yhdysvaltalainen country-yhtye, joka perustettiin Bellevillessä Illinois’ssa vuonna 1984. Yhtyeen perustivat Jay Farrar, Jeff Tweedy ja Mike Heidorn. Trio julkaisi kolme albumia Rockville Records -levy-yhtiön kautta ennen siirtymistä Sire Recordsille ja laajenemista viisihenkiseksi. Yhtye on julkaissut neljä studioalbumia ja kaksi kokoelmaa.

## Diskografia
### Studioalbumit
* *[[No Depression]]* (1990)
* *[[Still Feel Gone]]* (1991)
* *[[March 16–20, 1992]]* (1992)
* *[[Anodyne]]* (1993)

### Kokoelmat
* *[[Still Feel Gone & March 16-20, 1992]]*
* ''89/93: An Anthology
Selçuk İnan

**Selçuk İnan** (s. 10. helmikuuta 1985 İskenderun, Turkki) on turkkilainen jalkapalloilija. Hän edustaa turkkilaista Galatasarayta ja on pelipaikaltaan keskikenttäpelaaja.

İnan siirtyi vuonna 2011 istanbulilaiseen Galatasarayhin.

İnan on vuodesta 2007 alkaen pelannut Turkin maajoukkueessa 61 ottelua ja tehnyt niissä kahdeksan maalia.

## Lähteet

## Aiheesta muualla

* Selçuk İnanin tilastot National Football Teams -sivustolla
Suomen joukkue jääkiekon maailmanmestaruuskilpailuissa 2003

**[[Suomen jääkiekkomaajoukkue]]** vuoden 2003 maailmanmestaruuskisoissa jotka järjestettiin Suomessa.

## Kokoonpano
***Päävalmentaja**:  Hannu Aravirta

## Lähteet
Teräväkulmainen kolmio

**Teräväkulmainen kolmio** on kolmio, jonka kaikki kolme kulmaa ovat alle 90°. Kulmaa, joka on alle 90°, sanotaan teräväksi kulmaksi. Teräväkulmaisia kolmioita ovat muun muassa tasasivuiset kolmiot, joiden kaikki kulmat ovat 60°.

Muut kuin teräväkulmaiset kolmiot ovatkin joko suorakulmaisia tai tylppäkulmaisia kolmioita, koska yksi kulmista on vähintään 90°. Koska kolmion kulmien summa on aina 180°, on suorakulmaisen kolmion kaksi muuta kulmaa yhteensä 90° ja ne ovat siten teräviä kulmia. Tylppäkulmaisen kolmion yksi kulma on yli 90°, joten kahden muun kulman summa on alle 90° ja nekin ovat teräviä kulmia. Tämän perusteella kolmioissa on aina vähintään kaksi terävää kulmaa ja teräväkulmaisessa kolmiossa kaikki kolme ovat teräviä.

## Kosinilauseen seuraus
Teräväkulmaisen kolmion sivuilla on eräs ominaisuus. Kosinilauseen
:\cos \gamma = \frac{a^2+b^2-c^2}{2ab}
mukaan terävällä kulmalla \cos \gamma > 0 ja silloin sivut toteuttavat seuraavat kolme epäyhtälöä
:a^2+b^2 > c^2 \Leftrightarrow a^2+c^2 > b^2 \Leftrightarrow b^2+c^2 > a^2. 

Suorakulmaisella kolmiolla tämä epäyhtälö ei enää päde, sillä jos sen pisin sivu eli hypotenuusa merkitään ***c***, saadaankin yhtälö a^2 + b^2 = c^2 eli Pythagoraan lause.

## Lähteet
*

### Viitteet
Lauri Haanterä

**Lauri Vihtori Haanterä** (vuoteen 1934 asti Hymander) (7. maaliskuuta 1898 Virolahti – 23. kesäkuuta 1978) oli Suomen Puolustusvoimien eversti ja sodanaikainen rykmentin ja prikaatin komentaja.

Haanterä kävi Viipurin upseerikokelaskurssin 1918-1919, Kadettikoulun 1921-1922 sekä Sotakorkeakoulun 1930-1932 (ye-upseeri 1933). Hän toimi Keski-Suomen rykmentissä joukkueenjohtajana ja komppanianpäällikkönä 1919-1932. Yleisesikunnan liikekannallepanotoimistossa toimistoupseerina ja toimistoesiupseerina hän oli 1932-1940.

Talvisodassa hän johti Päämajan Henkilötäydennystoimistoa. Välirauhan aikana hän toimi Pohjois-Hämeen suojeluskuntapiirin päällikkönä 1940-1941. Piiristä perustettiin JR 27, jonka komentajana Haanterä toimi 18.6.1941-10.4.1944 Karjalankannaksella. Myöhemmin hän johti 3. prikaatia 17.6.1944-14.11.1944.

Jatkosodan jälkeen Haanterä oli Tampereen sotilaspiirin päällikkönä 1944-1947. Pääesikunnassa koulutusosaston päällikkönä hän toimi vuodesta 1947-1954. Uransa päätteeksi hän komensi Savo-Karjalan sotilaslääniä 1954-1958.

Ylennykset: vänrikki 1919, luutnantti 1921, kapteeni 1924, majuri 1932, everstiluutnantti 1940, eversti 1942.

## Lähteet
* https://runeberg.org/kuka/1954/0158.html
* https://runeberg.org/kuka/1978/1151.html
*
Subhash Ghai

**Subhash Ghai** (s. 24. tammikuuta 1945 Nagpur, Maharashtra, Intia) on intialainen elokuvaohjaaja, -tuottaja ja -käsikirjoittaja. Hän on elokuvatuotantoyhtiö Mukta Artsin perustaja. Hänen merkittävimpiin elokuviinsa kuuluvat *[[Kalicharan]]* (1976), *[[Karz (elokuva)|Karz]]* (1980), *[[Hero (vuoden 1983 elokuva)|Hero]]* (1983), *[[Meri Jung]]* (1985), *[[Karma (vuoden 1986 elokuva)|Karma]]* (1986), *[[Ram Lakhan]]* (1989), *[[Saudagar (vuoden 1991 elokuva)|Saudagar]]* (1991), *[[Khalnayak]]* (1993), *[[Pardes (elokuva)|Pardes]]* (1997) ja *[[Taal (elokuva)|Taal]]* (1999). Ghai on voittanut kolme Filmfare Awards -palkintoa, mukaan lukien elämäntyöpalkinto.

## Filmografia

## Palkinnot
* Filmfare Awards
** 1992: Paras ohjaus – *[[Saudagar (vuoden 1991 elokuva)|Saudagar]]*
** 1998: Paras käsikirjoitus – *[[Pardes (elokuva)|Pardes]]*
** 2022: Elämäntyöpalkinto

## Lähteet

## Aiheesta muualla

* Mukta Artsin viralliset kotisivut 
* 
*
Perusvoide

**Perusvoiteella** tarkoitetaan lääketehtaan valmistamaa lääkkeetöntä voidetta. Perusvoiteita saa myös markettituotteina, mutta tällöin niitä markkinoidaan muulla kuin perusvoiteen nimellä, esimerkiksi kosteus- tai vartalovoiteena. Perusvoiteita valmistetaan eri ihotyypeille. Perusvoiteet sisältävät rasvoja, emulgaattoreita ja vettä sitovia aineita sekä erilaisia täyteaineita. Perusvoiteiden tarkoituksena on estää veden haihtumista iholta ja parantaa ihon kuntoa. Perusvoiteita voidaan käyttää kuivan ihon hoitamiseen sekä myös erilaisiin ihotauteihin, kuten ekseemoihin ja psoriaasiin.

## Lähteet
Torsti Kotilainen

**Torsti Kotilainen** (22. syyskuuta 1896 Heinävesi – 18. tammikuuta 1981) oli Suomen Puolustusvoimien eversti ja rykmentin komentaja jatkosodassa.

Kotilainen valmistui Kadettikoulusta 1922 ja Sotakorkeakoulusta 1928. Hän palveli komppanianpäällikkönä 1922-1928 sekä rykmentin ye-upseerina 1928-1929. Sotilastarkastajana hän oli 1931. Suojeluskuntien yliesikunnassa hän työskenteli osastopäällikkönä 1931-1939. Savonlinnan suojeluskuntapiirin päällikkönä hän toimi 1940-1941. Alueelta perustettiin JR 28 jonka rykmentinkomentajaksi Kotilainen siirtyi 17.6.1941 alkaen 3.4.1942 asti. Hän palasi jonkin suojeluskuntapiirin päälliköksi 1942-1944. Hänet ylennettiin everstiksi vuoden 1942 aikana. Savonlinnan sotilaspiiriä hän johti 1944-1948. Kotkan sotilaspiirin komentajana hän oli 1948-1951 ja Lappeenrannan sotilaspiirin vuodesta 1951 alkaen. 

## Lähteet
* https://runeberg.org/kuka/1954/0402.html

## Viitteet
Idänsitruunaperhonen

**Idänsitruunaperhonen** (*Gonepteryx farinosa*) on Kaakkois-Euroopassa ja Keski-Aasiassa tavattava sitruunaperhoslaji.

## Koko ja ulkonäkö
Idänsitruunaperhonen muistuttaa varsin paljon sitruunaperhosta (*Gonepteryx rhamni*). Siivet ovat pituuteensa nähden leveät ja etusiiven kärki on suvulle tyypilliseen tapaan terävä. Takasiivessä on leveä kannus, joka on pitempi kuin muilla sitruunaperhosilla. Takasiiven ulkoreuna on kannuksen takana loivasti mutkitteleva. Siipien väri on vihertävänkeltainen ja oranssi keskitäplä on hyvin pieni tai puuttuu kokonaan. Koiraan etusiivet ovat takasiipiä kirkkaamman keltaiset ja siipien yläpinnalla siipisuomut ovat epätasaisesti, minkä vuoksi siipi näyttää jauhoiselta. Tuntosarven kärki on alapuolelta vaaleanpunainen.

## Levinneisyys ja lentoaika
Idänsitruunaperhosta tavataan Balkanin niemimaan eteläosissa, pääasiassa Kreikassa ja levinneisyysalue ulottuu Turkkiin, Kaukasukselle ja Keski-Aasian läpi Himalajalle. Perhoset lentävät yhtenä sukupolvena toukokuulta elokuulle ja talvehtimisen jälkeen maalis-huhtikuussa.

## Elinympäristö ja elintavat
Idänsitruunaperhonen elää mäkisissä maastoissa, kuivissa metsissä, pensaikkoisilla niityillä sekä puoliaavikoilla.

## Ravintokasvi
Toukka elää paatsamilla (*Rhamnus*) sekä kärsimyskruunulla (*Paliurus spina-christi*). 

## Lähteet

## Aiheesta muualla
* Butterflies of Greece
Toisen tytön kengissä

**Toisen tytön kengissä** () on Hobart Henleyn ohjaama yhdysvaltalainen mykkä romanttinen komediaelokuva vuodelta 1925. Elokuvan pääosissa ovat Norma Shearer ja Lew Cody. Joan Crawford tekee yhden ensimmäisistä elokuvaesiintymisistään mallina. *Toisen tytön kengissä* uskotaan olevan nykyään kadonnut elokuva.

*Toisen tytön kengissä* tuotti ja jakeli Metro-Goldwyn-Mayer. Elokuva sai ensi-iltansa Yhdysvalloissa 20. heinäkuuta vuonna 1925 New Yorkissa. Maanlaajuisen ensi-illan elokuva sai 23. elokuuta. Suomessa elokuva julkaistiin 27. syyskuuta vuonna 1926.

## Juoni

Katherine Emerson (Norma Shearer) päättää lähteä pienestä iowalaisesta kotikaupungistaan ja mennä viettämään hyvää elämää New Yorkiin. Juna, joka on viemässä Katherinea itään, joutuu matkalla onnettomuuteen. Katherine päätyy yhteen erään käsilaukun kanssa, joka oli kuulunut onnettomuuden yhdelle kuolonuhrille Madelinelle (Miss Dupont). Käsilaukussa on viesti Nicholas Wentworthilta (Lew Cody), joka on kutsunut nuoren naisen asuttamaan hänen asuntoaan Wentworthin ollessa Euroopassa. Ainoana ehtona oli, että hän muuttaisi asunnosta pois toukokuun 1. päivään mennessä, jolloin hän palaa takaisin. Katherine päättää ottaa Madelinen identiteetin ja ottaa asunnon. Tällöin hän voisi elää New Yorkissa tyylillä. Kuitenkin Katherinen vanhemmat (James Corrigan ja Mary Carr) saapuvat yllättäen ja alkavat kysellä liikaa. Katherine valehtelee ja sanoo, että hän on naimisissa Wentworthin kanssa, mutta jatkaa Dick Waynen (William Haines) tapailua. Wentworth palaa aikaisemmin ja sekoittaa vielä enemmän asioita. Kaikesta huolimatta Wentworth rakastuu Katherineen melkein välittömästi.

## Rooleissa

## Lähteet

## Aiheesta muualla
* 
* 
* 
* ''Toisen tytön kengissä'' TCM Movie Databasessa
Sinipensasnärhi

**Sinipensasnärhi** (*Aphelocoma unicolor*) on varisten heimoon kuuluva varpuslintu.

## Levinneisyys
Sinipensasnärhiä elää Väli-Amerikassa. Lajia tavataan El Salvadorissa, Guatemalassa, Hondurasissa, Meksikossa ja Nicaraguassa. Lajin kokonaiskannaksi arvioidaan 50&nbsp;000–500&nbsp;000 yksilöä ja se on luokiteltu elinvoimaiseksi lajiksi.

## Lähteet
Espanjatar

**Espanjatar** () on King Vidorin ohjaama yhdysvaltalainen mykkä draamakomediaelokuva, joka sai ensi-iltansa vuonna 1925. Metro-Goldwyn-Mayer toimi elokuvan tuotantoyhtiönä ja jakelijana. *Espanjattaren* pääosassa on Eleanor Boardman. *Espanjatar* kertoo San Franciscon maanjäristyksen selviytyjästä ja orvosta, jonka adoptoi hänen Espanjan sukulaiset. Tyttöorvon kasvettua nuoreksi naiseksi, hän palaa takaisin Amerikkaan.

Elokuva perustuu Lawrence Irving Risingin romaaniin, jonka pohjalta Harry Behn ja Agnes Christine Johnston laativat käsikirjoituksen. *Espanjatar* sai ensi-iltansa Yhdysvalloissa 27. huhtikuuta vuonna 1925. Suomessa elokuva sai ensi-illan 24. toukokuuta vuonna 1926. *Espanjatar* on edelleen tallessa, ja sen kopiota pidetään UCLA Film and Television Archiven arkistoissa tallessa.

## Näyttelijät

## Lähteet

## Aiheesta muualla
* 
* 
*
Thermidorin vallankaappaus

**Thermidorin vallankaappaus** oli Ranskan suuren vallankumouksen taitekohta 27. heinäkuuta 1794 (vallankumouskalenterin mukaan 9. thermidor-kuuta vuonna II), jolloin diktatorisesti hallinnut Maximilien Robespierre syrjäytettiin ja terrorin aika päättyi.

## Tapahtumien kulku
Vallankaappauksen taustalla oli yleinen tyytymättömyys jatkuvasti lisääntyviin teloituksiin, joita pelkästään heinäkuussa 1793 pantiin toimeen 1&nbsp;300. Robespierren vastaisesta salaliitosta huhuttiin. Hän yritti pelastaa asemansa pitämällä 26. heinäkuuta kansalliskonventissa puheen, jossa hän esitti sekä vetoomuksia että uhkauksia. Se oli viimeinen pisara, joka käänsi konventin häntä vastaan.

Seuraavan päivän istunto alkoi Louis de Saint-Justin puheella, jonka oli määrä lieventää Yhteishyvän valiokunnan ja Yleisen turvallisuuden valiokunnan välisiä vihamielisyyksiä. Saint-Just oli luvannut hyväksyttää puheen kollegoillaan Yhteishyvän valiokunnassa ennen päivän istuntoa, mutta jättikin saapumatta sovittuun tapaamiseen ja suuntasi sen sijaan suoraan istuntosaliin käyttääkseen puheenvuoronsa Robespierren puolustamiseen. Saint-Just oli tuskin ehtinyt aloittaa puhettaan, kun saliin rynnännyt Jean-Lambert Tallien keskeytti hänet ja syytti häntä vastakkaisasettelun lisäämisestä tilanteen lievittämisen sijaan. Puhemies Jean-Marie Collot d’Herbois siirsi puheenvuoron Tallienille, joka hyökkäsi nyt sekä Robespierreä että Saint-Justia vastaan ja vaati Robespierrelle lojaalin kansalliskaartin komentajan François Hanriot’n pidätystä, joka hyväksyttiin välittömästi. Konventin sääntöjen mukaan Saint-Justin ja Robespierren olisi pitänyt saada vastapuheenvuorot, mutta puhemies Collot epäsi tämän.

Pian konventti kääntyi diktaattoriksi ja tyranniksi syytettyä Robespierreä ja hänen tukijoitaan vastaan ja päätti äänestyksellä jäseniensä Robespierren, tämän veljen Augustin Robespierren, Saint-Justin, Georges Couthonin sekä Philippe-François-Joseph Le Bas’n pidätyksestä. Pariisin kommuunin joukot vapauttivat heidät, mutta Paul de Barrasin komentamat sotilaat vangitsivat heidät uudelleen.

Robespierre, hänen veljensä, Saint-Just, Hanriot ja Couthon pidätettiin lopulta kaikki Pariisin kaupungintalolla. Robespierre yritti tiettävästi ampua itsensä, mutta luoti ainoastaan murskasi hänen leukansa. Hänet saatiin pidettyä hengissä seuraavana päivänä tapahtuneeseen teloitukseen asti. Kolmen seuraavan päivän aikana teloitettiin yhteensä 104 johtavaa Robespierren kannattajaa.

Kun Robespierre oli syrjäytetty, kansalliskonventti sai takaisin valtansa Yhteishyvän valiokunnalta. Valiokunnan valtaa rajoitettiin, ja jakobiiniklubit lopetettiin.

## Thermidor yleiskäsitteenä
”Thermidorista” on sittemmin tullut käsite, jolla voidaan viitata vallankumousten radikaalin vaiheen päättymiseen.

## Lähteet

## Aiheesta muualla
Pikkutöyhtöharakka

**Pikkutöyhtöharakka** (*Cyanocorax formosus*) on varisten heimoon kuuluva varpuslintu.

## Tuntomerkit
Pikkutöyhtöharakka on 46–56&nbsp;cm pitkä ja painaa 205–213 grammaa. Linnulla on suuri töyhtö ja pitkät pyrstösulat, jotka ovat koiraalla naarasta suuremmat. Sillä on valkoinen naama ja vatsapuoli ja täyteläisen sininen selkäpuoli. Molemmilla sukupuolilla on rinnassa musta juova, joka kulkee kaulansivujen kautta silmän taakse.

## Levinneisyys
Pikkutöyhtöharakoita elää Väli-Amerikassa. Lajia tavataan Costa Ricassa, El Salvadorissa, Guatemala, Hondurasissa, Meksikossa ja Nicaraguassa. Lajin populaatioksi arvioidaan 50&nbsp;000–500&nbsp;000 yksilöä ja se on luokiteltu elinvoimaiseksi lajiksi.

## Lisääntyminen
Pikkutöyhtöharakat pesivät perhekunnissa, joissa toiset naaraat auttavat pesivää naarasta poikasten hoidossa. Pesintä tapahtuu tammi–huhtikuussa. Pesivä naaras munii keskimäärin 3–4 munaa, joita se hautoo yksin. Se jättää pesän haudonnan aikana vain harvoin muiden naaraiden ruokkiessa sitä. Poikaset pysyvät pesässä keskimäärin 23 päivää. Niitä ruokkivat sekä niiden emonaaras että perhekunnan muut naaraat. Koiraat eivät juuri osallistu poikasten hoitoon.

## Ravinto
Pikkutöyhtöharakat käyttävät ravinnokseen pääasiassa toukkia ja hedelmiä. Lisäksi ne syövät heinäsirkkoja ja hepokatteja, pieniä liskoja, sammakoita ja pienten lintujen poikasia.

## Lähteet
Artikulaatiovirhe

**Artikulaatiovirhe** tarkoittaa virheellisyyttä asian suullisessa ilmaisussa, ääntämisessä eli artikulaatiossa. Yksittäiset artikulaatiovirheet ovat lievimpiä puheen häiriöitä, ja tarkoittavat käytännössä esimerkiksi S- tai R-kirjaimen äänteen virheellistä suullista tuottamista. Puhekielessä käytetään tällaisesta artikulaatiovirheestä esimerkiksi ilmaisua R-vika.

Mikäli artikulaatiovirheitä on samalla puhujalla useampia vielä varhaislapsuuden jälkeen, voi kyseessä olla laajempi fonologisen järjestelmän (äännejärjestelmä) vaikeus tai puhemotoriikan häiriö, kuten verbaalinen dyspraksia. Tällöin kuntoutuminen vaatii usein tiivistä puheterapiaa.

Epäselvää tai mumisevaa suullista ilmaisua kuvaa käsite huono artikulaatio, jossa ei siis välttämättä ole kyse varsinaisesta artikulaatiovirheestä vaan esimerkiksi siitä, että puhuja ei keskity artikulaatioonsa.

## Lähteet
Poku Salo

**Poku Harri Rainer Salo** (s. 7. heinäkuuta 1948) on suomalainen squashinpelaaja. Hän voitti squashin Suomen-mestaruuden vuosina 1970–1972 ja 1978. Hän on toiminut myös Suomen Squashliiton toiminnanjohtajana.

Salon isä on tennispelaaja ja jääpalloilija Sakari Salo.

## Lähteet
Kulta (täsmennyssivu)

**Kulta** voi tarkoittaa seuraavia:
* Kulta, metallinen alkuaine
* Kulta, perunalajike
* kultamitali, urheilukilpailuissa ensimmäiseksi sijoittuneelle jaettava palkinto
* Kulta, sukunimenä:
** Heikki Kulta, suomalainen toimittaja

## Katso myös
* Vihreä kulta (täsmennyssivu)
Merikadetti

**Merikadetti** () on Christy Cabannen ohjaama yhdysvaltalainen mykkä draamakomediaelokuva vuodelta 1925. *Merikadetti* kertoo häikäilemättömästä kadetista, joka suostuttelee kihlattunsa saamaan kilpailijan ongelmiin. *Merikadetin* pääosissa ovat Ramon Novarro ja Harriet Hammond. Metro-Goldwyn-Mayer tuotti ja jakeli elokuvan.

*Merikadetti* kuvattiin työnimellä *Midshipman Sterling* Marylandin Annapoliksessa 175 000 dollarin budjetilla. *Merikadetti* sai ensi-iltansa Yhdysvalloissa 4. lokakuuta vuonna 1925 ja Suomessa 6. syyskuuta vuonna 1926. *Merikadetti* oli taloudellinen menestys; se tuotti 950 000 dollaria 175 000 dollarin budjetista.

Joan Crawford tekee *Merikadetissa* yhden ensimmäisistä elokuvaesiintymisistään.

## Näyttelijät

## Lähteet

## Aiheesta muualla
* 
* 
*
Polkupyörävarkaat

**Polkupyörävarkaat** (, *Shi qi sui de dan che*) on vuonna 2001 ensi-iltansa saanut Wang Xiaoshuain ohjaama draamaelokuva, joka kertoo maalta Pekingiin muuttavasta 17-vuotiaasta pojasta, joka saa työtä polkupyörälähettinä. Hänelle annetaan pyörä, jonka hinta vähennetään hänen palkastaan. Pyörä varastetaan, ja poika lähtee etsimään sitä. Hän löytääkin opiskelijapojan, joka on juuri ostanut pyörän kirpputorilta. Tämä ei kuitenkaan suostu luopumaan pyörästä.

Ranskalais-taiwanilaisella rahotuksella tehty elokuva voitti Berliinin elokuvajuhlilla 2001 Großer Preis der Jury -palkinnon, mutta oli kielletty Kiinassa vuoteen 2004 saakka.

## Lähteet
Alppilan yläasteen koulu

**Alppilan yläasteen koulu** oli Helsingin Alppilassa sijaitseva noin 270 oppilaan peruskoulun yläaste.

Koulu perustettiin vuonna 1959. Yläaste syntyi 1970-luvulla, kun Alppilan yhteislyseo jaettiin peruskoulu-uudistuksen yhteydessä yläasteeksi ja Alppilan lukioksi. Koulun rehtorina toimi Maria Uutaniemi.

Huhtikuussa 2014 Helsingin kaupunginvaltuusto päätti koulun lakkauttamisesta. Yläasteen oppilaat siirtyivät Pasilan peruskouluun syksyllä 2016.

Koulu nousi laajaan julkisuuteen, kun erityisluokanopettaja Antti Korhonen poisti ruokalasta voimakeinoin siellä häiriköineen oppilaan keväällä 2013. Korhonen erotettiin tapauksen johdosta, mutta irtisanominen muutettiin myöhemmin kirjalliseksi varoitukseksi.

## Lähteet

## Kirjallisuutta
*Kalalahti, Aulikki ym.: *Oppia Alppilasta 50 vuotta*. Alppilan lukio, Alppilan yläaste, 2009. .
Ahmad Sirhindi

**Ahmad Sirhindi** (1564–1624) oli intialainen imaami ja oppinut Punjabissa, Intiassa. Hanafi koulukunnan juristi. Hänen sukujuurensa ulottuvat aina kalifi Omariin asti. Useiden kunnianimimien joukossa suurin on toisen vuosituhannen Mujaddid. Hän oli sunnamuslimi.

Samoihin aikoihin kun Sirhindi vaikutti, oli hallitsijana Suurmogulien valtakunnan Akbar Suuri. Akbar oli islam-uskoinen, mutta yritti luoda uuden sekauskonnon islamista, hindulaisuudesta, zarathustralaisuudesta sekä kristinuskosta. Monet islam-oppineet ryhtyivät vastustamaan tätä synkretismiä; heidän joukossaan myös Sirhindi. Synkretismin lisäksi hän vastusti myös panteismia. Sen sijaan hän ylisti šarialakia ja kehotti noudattamaan sitä. Šarialain yksi perusta on Jumalan käsky ihmiselle viljellä ja varjella maata eli siis luomakuntaa. Panteismi ja šaria-laki eivät sovi siten yhteen. Mutta on muita eri käsityksiä hänestä. Eräät lähteet kertovat hänen vastustaneen ateismia eikä suinkaan panteismia. Hänen kerrotaan harrastaneen myös mystiikkaa. Hänet yhdistetään usein myös suufilaisuuteen.

Ahmad Sirhindi antoi Intian islamille konservatiivisen leiman, joka on yhä voimassa. Hän otti mm. kantaa liialliseen nautintoaineiden ja makuaineiden käyttämiseen. Lisäksi hän otti kantaa siihen, että oppineisuuden auringon katsottiin laskeneen ja vallitsevana olevan Kali-aikakauden synkkyyteen ja pimeyteen seuraavalla ilmaisulla: *Ihmisen oma henki on verho, joka aiheuttaa auringon hämärtymisen pilven taakse.*
Tällä hän tarkoitti yhtenä esimerkkinä, että eräs syy pimeyteen oli, että rikkaat eivät suostuneet alistumaan šarialain tuomiovallan alaisuuteen vaan luisuivat pois laista, mikäli heidän henkensä tai asemansa oli uhattu. Näin hän otti epäsuorasti kantaa mahdollisiin taqiyya-periaatteen soveltamisesta aiheutuviin ongelmiin.

Häneltä on julkaistu mm. seuraavat teokset: Durr al Ma'rifat (1025 AH), Noor al-Khallaq ja Ma'rifat al-Haqa'iq. Teoksiin on koottu ennalta määrätty pyhitetty lukumäärä hänen kirjeitään. 

## Lähteet
* Englanninkielinen Wikipedia, Encyklopaedia Britannica online, Suomenkielisen Wikipedian artikkeli Suurmogulien valtakunnasta sekä Akbar Suuresta, Hare Krishna liikkeen kirjat sekä iranilainen suusanallinen lähde.

## Aiheesta muualla
* http://www.ahmadsirhindi.com/
Felsina

**Felsina** voi viitata seuraaviin:

* Bononia eli Felsina, antiikin aikainen kaupunki Aemiliassa Italiassa; nykyinen Bologna
* Felsina, perunalajike
* *[[Felsina (suku)|Felsina]]*, rapuhämähäkkisuku
Cecil B. Demented

**Cecil B. Demented** (*Cecil B. DeMented*) on vuonna 2000 ensi-iltansa saanut John Watersin käsikirjoittama ja ohjaama ranskalais-yhdysvaltalainen musta komediaelokuva. Siinä Melanie Griffith esittää tärkeilevää Hollywood-filmitähteä, jonka terroristit kaappaavat näyttelemään omassa underground-elokuvassaan.

Elokuvan nimi on väännös elokuvaohjaaja Cecil B. DeMillen nimestä.

## Lähteet

## Aiheesta muualla
*
Ranskan säätyjen yleiskokous

**Säätyjen yleiskokous** (myös **yleissäädyt**; ) oli Ranskassa ancien régimen aikana säätyvaltiopäivistä käytetty nimitys. Yleiskokouksessa olivat edustettuna kolme säätyä: ensimmäinen sääty eli papisto, toinen sääty eli aateli ja kolmas sääty eli porvaristo. Säätyjen yleiskokous oli luonteeltaan neuvoa-antava ja kuningas saattoi säätää lakeja tai määrätä veroja myös ilman sen hyväksyntää.

Ranskan säätyedustusjärjestelmän juuret olivat 1200-luvulla kehittyneissä korporatiivisen edustuksen käytännöissä. Ensimmäisen kansallisen kolmen säädyn yleiskokouksen kutsui koolle kuningas Filip IV Kaunis huhtikuussa 1302 etsiessään tukea kiistassaan paavi Bonifatius VIII:n kanssa. Useita vastaavia kokouksia järjestettiin 1300-luvun alkupuolelta alkaen, mutta järjestelyjen kömpelyys ja säätyjen jäykkyys päätöksenteossa estivät yleiskokouksen muodostumista institutionaaliseksi lainsäädäntöelimeksi. Myöhemmin ne joutuivat usein korvatuiksi alueellisilla säätykokouksilla, joiden järjestäminen oli helpompaa.

Säätyjen yleiskokouksen piirteet vakiintuivat 1400-luvun loppuun mennessä. Koska hallitsijat eivät välttämättä tarvinneet niiden apua, 1500-luvun alun jälkeen ne kutsuttiin koolle lähinnä sodan tai kriisin aikana. Vuoden 1614 yleiskokouksessa aatelin ja kolmannen säädyn eturistiriidoista johtuneet erimielisyydet estivät päätösten tekemisen ja tämän jälkeen säätyjä ei kutsuttu koolle 175 vuoteen.

Ranskan viimeisen säätyjen yleiskokouksen kutsui koolle kuningas Ludvig XVI talouskriisin aikana vuonna 1789. Kolmannen säädyn edustajat pelkäsivät aatelin ja papiston estävän uudistusten toteuttamisen, joten ne julistautuivat 17. kesäkuuta yksinään koko kansakuntaa edustavaksi kansalliskokoukseksi, mikä enteili historiallisen säätyedustuksen päättymistä. Tapahtumasta käynnistyi Ranskan vallankumous.

## Lähteet

## Aiheesta muualla
Kylläisyyden päiväsi ovat luetut

**Kylläisyyden päiväsi ovat luetut!** (*Die Fetten Jahre sind vorbei*) on vuonna 2004 ensi-iltansa saanut Hans Weingartnerin ohjaama  saksalais-itävaltalainen elokuva Berliinissä asuvista kolmesta nuoresta idealisti-aktivistista törmäyskurssilla kapitalistisen maailman kanssa.

## Lähteet
Peräpyörä

**Peräpyörä** on polkupyörän peräkärry, jossa lapsi kulkee suunnilleen polkupyörän ajoasennossa ja pystyy polkemaan. Peräpyörää voi kuvata polkupyörän takaosaksi. Peräpyörä voi olla myös kaksipyöräinen ja useammalle lapselle. Peräpyörän ajajalla on yleensä polkupyörän satula, ohjaustanko ja polkimet. 

Peräpyörän patentoi kanadalainen yrittäjä Delbert Adams.  Adams aloitti ensimmäisenä peräpyörien valmistuksen, Trail-a-Bike, ja alkoi myydä niitä 1990-luvun alussa.  

## Peräpyörien moninaisuus

Peräpyöriä on useanlaisia.

Peräpyörät voivat olla yksi- tai monivaihteisia. Niissä on hyvin harvoin jarrut. Peräpyörän ajaja pystyy polkemaan kokonaisuudelle lisää vauhtia, mutta ei jarruttamaan kulkua.

Joissakin ajoasento on pysty, joissakin istuva (vrt. nojapyörä). Eräissä nojaperäpyörissä ei ole ohjaustankoa.

Peräpyörä kiinnitetään polkupyörään (vetopyörään) joko satulaputkeen tai erityiseen tavaratelineeseen. Kiinnitysliittimessä on nivel, joka sallii kääntymisen (sivusuunnassa tai sivu- ja pystysuunnassa, mutta ei kiertymistä) tai mekanismilla, joka käyttää satulaputkea nivelenä. Liittimessä voi olla pikakiinnitysmekanismi.  Jotkin peräpyörät voi taittaa pienemmäksi varastointia varten (vrt. Taittopolkupyörä).

Peräpyöriä on sekä yksisatulaisina että tandempyörinä, joissa kaksi lasta ajaa peräkkäin.  

Peräpyörää muistuttaa vetotanko, joka muuttaa lapsen pyörän peräpyöräksi. 

## Saatavuus ja valmistajia

Suomalaisissa pyöräkaupoissa ei keväällä 2013 ole yleisesti saatavilla peräpyöriä. Tilaukset pitää tehdä pyöräkauppojen, nettipyöräkauppojen kautta. Alla on joitakin valmistajaa ja heidän merkkejään:
* *Adams*: *Trail-a-Bike* 
* *Burley Design*: *Piccolo*
* *Funtrailer*: *Funtrailer* 
* *Roland Werk GmbH*: *add+bike*.
**Trek Bicycle Corporation*: *Mountain Train*.
* *Weehoo*: *iGo* (nojaperäpöyrä)
* *Weeride*:*ProPilot Tagalong* ja *CoPilot Tagalong*.
* *Hase Spezialräder*: *Kettwiesel* (kolmipyörä) 

## Galleria

Kuva:Family Ride bicycle cycle trailer.jpg|Aikuinen ja kaksi lasta ajamassa kaksirenkaisella tandemperäpyörällä. 
Kuva:Bikefor45bbtjeh.JPG|Tandempyörä, kaksi peräpyörää ja peräkärry neljän hengen perheelle.
File:IGo by Weehoo Inc.jpg|Tuolimuotoinen Weehoo IGo.
File:Trailercycle.jpg|Tavaratelinekiinnitys satulaputkeen kiinnityksen vaihtoehtona.
File:Vlečení kola.jpg|Lapsen polkupyörä muutettuna peräpyöräksi. 
File:Jednokołowy rowerek dziecięcy.jpg|Sivukuva yksivaihteisesta satulaputkeen kiinnitetystä peräpyörästä.


## Katso myös
*Taakkapyörä

## Lähteet

## Aiheesta muualla
Ciudad Universitaria de Caracas

**Ciudad Universitaria de Caracas** (”Caracasin yliopistokaupunki”) on Caracasissa sijaitsevan Venezuelan keskusyliopiston pääkampus. Sen suunnittelutyössä oli mukana useita arkkitehteja ja taiteilijoita. Työn pääsuunnittelija oli arkkitehti Carlos Raúl Villanueva. Kampusalue valittiin vuonna 2000 Unescon maailmanperintöluetteloon.

## Historia
Venezuelan keskusyliopiston tausta on vuodessa 1721, jolloin Espanjan kuninkaan Filip V:nnen määräyksestä perustettiin Caracasiin Kuninkaallinen ja paavillinen yliopisto. Se toimi alkuun Santa Rosan seminaarin yhteydessä, ja itsenäinen laitos siitä tuli 1856. Yliopiston tilat olivat tämän jälkeen Pyhän Franciscuksen luostarin entisessä rakennuksessa, mutta pian yliopisto alkoi levittäytyä myös muihin rakennuksiin. Opetuksen hajaantuminen aiheutti ongelmia, ja yliopistossa alettiin suunnitella uuden modernin kampusalueen rakentamista kaupungin laitamille.

Uuden kampuksen suunnittelu aloitettiin 1942, ja ensimmäiset suunnitelmat keskittyivät lääketieteellisen tiedekunnan ja kliinisen sairaalan rakennuksiin. Seuraavana vuonna nimitettiin komissio valvomaan rakennustöitä, ja siihen tuli edustajia useista ministeriöistä. Suunnittelutöiden johtoon valittiin arkkitehti Carlos Raúl Villanueva. Villanueva ei ollut vielä ollut mukana vuonna 1943 julkaistussa ensimmäisessä suunnitelmassa, johon oli hahmoteltu jo useita rakennusryhmiä. Hän osallistui vuonna 1944 Bogotán suuntautuneella matkalle, jossa komissio tutki Bogotán yliopistokampusta. Matkan jälkeen päätettiin perustaa arkkitehtuuriryhmä, joka valvoisi koko suunnittelutyötä. Vielä samana vuonna valmistui uusi suunnitelma.

Ensimmäisenä aloitettiin vuonna 1945 kliinisen sairaalan ja siihen liittyvien rakennusten rakentaminen. Teknisen koulun rakennustyöt aloitettiin 1947. Ensimmäisen vaiheen rakennukset saatiin valmiiksi 1953, minkä jälkeen projekti kehittyi jatkossa dynaamisesti. Sinä vuonna alkoi Villanuevalle tärkeän arkkitehtuurin tiedekunnan rakentaminen. Tämän jälkeen rakennettiin vielä muitakin tiedekuntarakennuksia, ja viimeiset rakennukset valmistuivat vasta Villanuevan kuoleman jälkeen. Rakennuksiin on tehty tämän jälkeen joitakin muutoksia, ja alueella on noussut myös uusia rakennelmia, esimerkiksi Gorka Dorronsoron suunnittelema insinööritieteiden hallintorakennus.

Venezuela nimesi kampusalueen suojelukohteeksi 1994, jolloin alueen kuntoa tutkittiin ja laadittiin tarkkailuohjelma. Unescon maailmanperintöluetteloon kampus listattiin vuonna 2000. World Monuments Fund valitsi arkkitehtuurin tiedekunnan rakennuksen vuoden 2010 suojelua kaipaavien kulttuurikohteiden luetteloon.

## Lähteet
*
*

### Viitteet
Lauri Könönen

**Lauri Sakari Johannes Könönen** (4. huhtikuuta 1904 Hamina – 1. maaliskuuta 1971) oli Suomen Puolustusvoimien eversti ja sodanaikainen rykmentin komentaja.

Könönen kävi reserviupseerikoulun 1924–1925 sekä Kadettikoulun 8. kadettikurssin 1925–1927. Hän toimi nuorempana upseerina ja komppanianpäällikkönä Polkupyöräpataljoona 3:ssa (myöh. JP 3) 1927–1939. Talvisodassa Könönen jatkoi JP 3:ssa komppanianpäällikkönä ja myöhemmin JP 3:n komentajana. Hän toimi myös pataljoonankomentajana JR 8:ssa ja sittemmin komensi PPP 5:a marraskuuhuun 1940 asti. Hän komensi myös JP 2:a vuoden 1940 lopussa. 

Jatkosodan alussa Könönen komensi Sissipataljoona 3:a syyskuuhun 1941, jolloin hän haavoittui. Kesäkuussa 1943 hänet nimitettiin JR 32:n komentajaksi toimien tehtävässä 23.3.1944 asti. Kesäkuusta 1944 eteenpäin hän komensi JR 52:a. Hänet ylennettiin myös everstiksi 23.6.1944. Myöhemmin vuonna 1944 hän toimi Maasotakoulun johtajan apulaisena. Hän osallistui myös Lapin sotaan JP 3:n komentajana sekä Kevyen prikaatin komentajan sijaisena. 

Sodan jälkeen Könönen komensi JR 3:a 1946–1948. Joensuun sotilaspiirin komentajaksi hän oli sijoitettuna 1948–1949. JR 1:a (myöhemmin 1. prikaati) hän komensi 1949–1955. Hämeenlinnan sotilaspiiriä hän komensi 1955–1963. Samalla hän toimi Hämeen sotilasläänin komentajan sijaisena 1957–1960 ja uransa päätteeksi toimi myös vuodet 1963–1964 Hämeen sotilasläänin vakinaisena komentajana. 

## Lähteet
* http://www.pohjanprikaatinkilta.fi/PohPr/komentajat/Kononen_LSJ.htm
Skorpioni I

**Skorpioni I** oli ensimmäinen kahdesta Ylä-Egyptin hallitsijasta Naqada III -kulttuurin aikana, Egyptin protodynastisella kaudella. Hänen nimensä saattaa viitata skorpionijumalatar Serketiin – tosin Serketin kultti yleistyi vasta Egyptin vanhan valtakunnan aikana, minkä vuoksi Skorpioni I:n nimen on uskottu tulevan muualta.

Skorpioni I oli yksi muinaisen Egyptin ensimmäisistä hallitsijoista ja mahdollisesti Ylä-Egyptin ensimmäinen todellinen kuningas. Hänen uskotaan eläneen Thinisin kaupungissa 100–200 vuotta ennen tunnetumpaa Skorpioni II:ta, joka hallitsi Hierakonpoliin eli Nekhenin kaupungista käsin.

## Hauta
Skorpioni I:lle kuuluva hauta on löytynyt kuninkaan hautausmaalta Abydoksesta, jonne thiniittikauden kuninkaat haudattiin. Hauta tunnetaan arkeologisissa piireissä, koska sieltä on löytynyt mahdollisia todisteita muinaisesta viinin käytöstä. Tutkiessaan hautaa arkeologit löysivät kymmeniä muualta tuotuja keraamisia ruukkuja, joiden sisältämä keltainen aines vastaa koostumukseltaan viiniä ja on peräisin noin vuodelta 3150 eaa. Ruukuissa oli myös jäämiä yrteistä, pihkasta ja muista luontaisista aineksista. Haudasta löydettiin myös viinirypäleiden siemeniä, kuoria ja hedelmälihaa.

## Lähteet
Welcome to Club Casablanca

**Welcome to Club Casablanca** on brittiläissyntyisen laulaja Long John Baldryn studioalbumi vuodelta 1976.

Tuottaja ja sovittaja on Jimmy Horowitz ja levy-yhtiö Casablanca Records. Albumi on tehty Yhdysvalloissa.

## Kappaleet

 Sivu 1 (kesto 20:32)
# This Boy's in Love with You (Nichols) H. G. Music, Inc. ASCAP
# Abusive Treatment (Thomas) Gaff Music ASCAP
# What You Never Had to Lose (Baretto) Café Americana, Inc. ASCAP
# I Keep Forgetting (Leiber / Stoller) Yellow Dog Music, Inc. ASCAP
# I'll See You Again (Coward) Warner Bros. Music ASCAP

Sivu 2 (kesto 21:45)
# Enter (Kapples) April Music, Inc. ASCAP
# Easy Evil (O'Day) E. H. Morris & Co., Inc. ASCAP 
# Had Enough (Troiano / Kenner) ABC Dunhill Music, Inc. BMI
# Ain't No Love (In the Heart of the City) (Price / Walsh) American Broadcasting Music, Inc. ASCAP
# Resign Yourself (Kelly) Portofino Music / Avoyelles Music ASCAP
# Beautiful to Handle (Kelly / Didier) Bayou Blanc Music ASCAP
## Kokoonpano

Long John Baldryn taustalla on puhaltimin vahvistettu yhtye sekä naislaulaj(i)a.

## Tuotantotiedot

* Julkaisuvuosi 1976 
* Tuottaja: Jimmy Horowitz (GM Records and Tapes, Ltd.)
* Levy-yhtiö: Casablanca Records, 8255 Sunset Blvd., Los Angeles, Calif. 90046

## Lähteet

* Long John Baldry MC *Welcome to Club Casablanca* (Casablanca Records NBLP 57035) 1976
Simme

**Simme** on joki Keski-Sveitsissä. Joen pituus on 55,4&nbsp;km Simme saa alkunsa Bernin Alpeilta, Wildstrubelin länsipuolelta ja Lenkin eteläpuolelta. Joki laskee Kanderiin Wimmisissä, Spiezin länsipuolella.

Simme virtaa Bernin kantonin alueella. Merkittävimmät paikkakunnat joen varrella ovat Lenk, Zweisimmen ja Wimmis. Simme on antanut nimen muun muassa Zweisimmenille, jossa joen kaksi alkuhaaraa yhdistyvät.

## Vesivoima
Simmessä on neljä vesivoimalaa.

## Virtaama
Simmen virtaama vaihtelee vuosien 1986-2008 tietojen perusteella vuosittain melko vähän: joen vuotuinen keskivirtaama alajuoksulla Latterbachissa, Wimmisin yläpuolella - ennen joen yhdistymistä Kanderiin - on ollut 20 m³/s. Suurin keskivirtaama oli vuonna 1999 (25 m³/s) ja pienin keskivirtaama vuonna 1989 (16 m³/s). Lyhyemmän jakson vaihtelu on suurempaa: suurin vuorokausikeskivirtaama on mitattu vuoden 2005 elokuussa (316 m³/s) sekä pienin vuoden 1997 huhtikuussa (2,1 m³/s).

## Lähteet
*
*
*

### Viitteet

## Aiheesta muualla
Cesar (departementti)

**Cesar** on yksi Kolumbian 32 departementista. Sen pääkaupunki on Valledupar, pinta-ala 22&nbsp;905&nbsp;km² ja asukasluku vuonna 2011 oli 979&nbsp;100.

Departementti sijaitsee Kolumbian koillisosassa. Se on hedelmällistä maanviljelysmaata. Ennen espanjalaisten tuloa alueella asui useita maanviljelystä harjoittavia intiaaniheimoja, ja joillakin niistä on edelleen oma hallintonsa.

## Lähteet

## Aiheesta muualla
Mega Man Battle Network

**Mega Man Battle Network** (Japanissa **Battle Network Rockman EXE** (バトルネットワーク ロックマンエグゼ)) on Capcomin kehittämä ja Game Boy Advancelle julkaisema videopeli. Se on *Mega Man Battle Network*-sarjan ensimmäinen peli. Se julkaistiin Japanissa GBA:n julkaisun yhteydessä 21. maaliskuuta 2001 sekä Euroopassa ja Pohjois-Amerikassa myöhemmin samana vuonna.

*Battle Network* sijoittuu 2000-luvulle maailmaan, jossa yhteiskuntaa ja arkea ohjaa internet. Käyttäjät voivat olla vuorovaikutuksessa  ja tutkia lähes mitä tahansa elektronista laitetta käyttämällä erittäin kehittyneitä "NetNavi" internet avatareja. Pelissä seurataan nuorta poikaa, Lan Hikaria ja hänen NetNavia, MegaMan.EXE:ä samalla kun he ratkovat "WWW" organisaation aloittamaa rikossarjaa. Edeltäjissä lajityyppinä olleen tasohyppelyn sijaan *Battle Network* on taktinen roolipeli (RPG), jossa pelaaja ohjaa vuorotellen pelin ulkopuolisessa maailmassa Lania ja MegaMan.EXE:ä virtuaalimaailmassaan. Taistelut painottuvat reaaliaikaisen taktiikan lajityyppiin; "Battle Chipseiksi" nimettyjä erikoiskykyjä voidaan käyttää lukuisten tietokonevirusten hoitelemiseen pelin verkkoympäristöissä.

*Battle Network* kehitettiin päihittämään Nintendon käsikonsolipelien RPG menestystavaramerkki Pokémon. Tuottaja Keiji Inafunen mukaan kehittäjätiimi halusi *Battle Networkin* tunnistamaan nimenomaan nuorien pelaajien luomaa asennetta todelliseen maailmaan ja pelattavuusmalliin, joka sekoittaa perinteistä toimintaa ja RPG-elementtejä. Battle Network sai arvostelijoilta positiivisia vastaanottoja. Sen epäsovinnaiselle taistelujärjestelmälle merkittävää kiitosta ja sen esitys oli hyvin pidetty. Pelin juoni kuitenkin sai ristiriitaisia mielipiteitä. Peliä seurasi useita jatko-osia ja spin-off nimikkeitä sekä muuta mediaa.

## Lähteet